benxh/qysh-me-shqip-scrape-dataset huggingface dataset:
Kek me kafe dhe arra


				
			



Nese jeni adhurues i embelsirave ju duhet patjeter ta provoni kete kek me kafe dhe arra! Per ju ne po sjellim receten!

Racione: 6-8 persona
Kohë: 60 min
Vështirësi: e thjeshtë
Shtype



Nje kombinim fantastik i shijes se kafes me arrat, ben qe kjo embelsire te shijohet deri ne feten e fundit. Kontrasti midis kremozitetit te mbushjes me krem kafe dhe krokantes se arrave, e ben perfekt per mengjeset e vona te fundjaves, atehere kur shpesh duam te perkedhelemi me diçka te embel. Receta eshte shume e thjeshte per tu pergatitur, dhe ne me pak se 1 ore do te keni ne tavolinen tuaj nje nga embelsirat me te mira qe keni provuar ndonjehere!
Perberesit per nje torte me diameter 20cm …per kekun

200gr miell 00
200gr gjalpe, ne temperature ambjenti
200gr sheqer
3 veze, ne temperature ambjenti
1 luge çaji pluhur pjekes
2 luge çaji kafe te tretshme ne uje (psh Nescafè)
100gr arra te qeruara dhe te copetuara trashe

…per kremin me kafe

600ml krem pana per embelsira te sheqerosur, te cilin e kemi mbajtur ne frigorifer per min 1 ore
2 luge çaji kafe te tretshme ne uje


Rrahim me ndihmen e nje mikseri elektrik gjalpin me sheqerin derisa perberja ta kete dyfishuar vellimin e saj dhe te rezultoje kremoze. Rrahim lehtesisht vezet ne nje ene te vogel dhe i shtojme dalengadale duke vazhduar rrahjen. Ne nje tas bashkojme miellin me pluhurin pjekes dhe ja shtojme pak nga pak gjalpit me sheqerin duke e rrahur me shpejtesi te ulet ose duke e bashkuar manualisht me ndihmen e nje spatule kuzhine.
Shkrijme kafen ne 1 luge uje te ngrohte dhe ja shtojme perberjes. Shtojme se fundi edhe copezat e arrave duke mbajtur disa menjane per zbukurim. Lyejme me pak gjalp dhe miell (ose veshim me leter furre) dy tava te rrumbullakta me diameter 20cm. E ndajme brumin e kekut ne menyre te barabarte ne secilen prej tyre dhe i pjekim ne furre te parangrohur ne 180°C per 20-25 minuta.
I leme te ftohen plotesisht ne temperature ambjenti nderkohe qe pergatisim mbushjen: rrahim me ndihmen e mikserit elektrik panen e ftohte per embelsira derisa te formohet nje krem qe nuk bie nga ena. Nese kremi eshte i pasheqerosur, shtojme sheqer pluhur sipas deshires. Shtojme kafen dhe vazhdojme rrahjen. Perhapim gjysmen e kremit me kafe mbi njeren nga gjysmat e kekut dhe vendosim me kujdes gjysmen tjeter siper duke e lyer me kremin e mbetur. E zbukurojme me copeza arrash dhe pak kafe pluhur.
Qysh me përgatitë kadaif sipas një recete tradicionale?


				
			Qysh me përgatitë kadaif të shijshëm? Shumë prej nesh jemi rritur me kadaifin si ëmbëlsirë e rregulltë në shtëpitë tona. Ne po ju sjellim një recetë të lehtë se si mund ta përgatisni këtë  recetë të shijshme. Nëse ndiqni këto udhëzime pikë për pikë patjetër se receta juaj do të realizohet me sukses.
Përbërësit për kadaif

300 gr kadaif

5 lugë sheqer

150gr margarinë

150gr arra të grimcuara

Përbërësit për fillin

1L qumësht

3 lugë niseshte

4 lugë miell

1 e verdhë e vezës

200gr ajkë e ëmbël

1 sheqer vanile

Përgatitja: 
Së pari e marrim kadaifin dhe e shpërndajmë në një enë ku mund ta ngrohim në zjarrë. Aty shtojmë edhe pesë lugë sheqer, 150 gram margainë dhe arrat e grimëcuara. Pra, përbërsit e kadaifit i bëjmë bashkë dhe i vendosim të kaverdisen në temperaturë të ulët rreth 30 minuta, deri sa kadaifi të merr një ngjyrë karramele. Kujdes mos e lini të kavërdiset më shumë se që duhet!

Në anën tjetër, për fillin i bëjmë bashkë përbërësit e tij dhe i ziejmë deri sa të trashet masa. Pra vendosim qumështin, niseshten, katër lugë miell, një të vedhë të vezës, ajkën e ëmbël dhe sheqerin e vaniljes. Në tepsi e shtrijmë gjysmën e kadaifit. Pastaj hedhim kremin e përgatitur, pasi të jetë ftohur pak. Pastaj e hedhim edhe gjysmën tjetër. Kadaifin e lëmë të ftohët për dy orë. E servojmë vetëm pasi të jetë ftohur krema. Ju bëftë mirë!
Ulqin – Thesari i Adriatikut


				
			Ulqin, kur përmendet me siguri gjëja e parë që ju vjen në mendje është kalaja dhe bregdeti. Ky qytet, që sot është qendër e turizmit kulturor, ka një nga kalatë më të vjetra në gjithë detin Adriatik. Ka një histori mbi 2.500 vjeçare.
Ulqini i shqiptarëve mban gjurmët e qytetrimeve të vjetra ilire, romake e greke. Sot për sot ai është adresë e shumë turisteve që çdo vit gjejnë freski në plazhet e këtij qyteti.
Plazhet e mahnitshme të qytetit jugor
Ulqini ka një diversitet plazhesh, duke përfshirë plazhe ranore, gurore, e shkëmbore buzë pyllit të pishave. Plazhe që përveç efektit mjekues të kripës së detit, kanë rërë kurative, burime të ujërave minerale sulfurike dhe baltë minerale. Të gjitha këto e bëjnë Ulqinin qytet të përshtatshëm për pushime për të gjitha grupmoshat. Për këtë arsye, saherë që sezoni veror hapet, Ulqinit ja mësyejnë për pushime rinia, familjarët e pleqtë. Ulqini me sipërfaqen e tij përpos që ka dalje në detin Adriatik, kufizohet me lumi Buna dhe përfshinë malet e Bjeshkës së Rumisë dhe liqenin e Shasit.
Për një eksperiencë unike, vizitoni tregun e Ulqinit
Tregu në Ulqin është një pazar i vërtetë oriental. Aty mund të bëni një përzgjedhje të madhe të frutave, mishit, peshkut, ullinjve dhe erëzave. Mund të gjeni vaj ulliri vendor, fruta të thata, djathë, qumësht e ëmbëlsira orientale.
Nëse dëshironi të përjetoni të gjithë gamën e ndjesive të Lindjes – vizitoni tregun e Ulqinit. Siç thonë edhe vendasit, ju jo vetëm që do ta kënaqni syrin me gjëra të bukura dhe bizhuteri, por gjithashtu do të merrni të gjitha aftësitë e një blerësi të aftë dhe kërkues. Tregu është një vend idel për të marrë me vete një kujtim nga Ulqini i Malit të Zi. Një suvenir që do të ju kujtojë gjithmonë këtë qytet bregdetar.
Në anën tjetër është edhe vendi ideal për tu njohur me vendasit dhe për të kuptuara nga ta më tepër për jetesën në këtë qytet.
Mësoni historinë përmes monumenteve të  Ulqinit
Në ditët e sotme qyteti i vjetër i Ulqinit përfaqëson një qendër të turizmit kulturor dhe historik. Përveç monumenteve të pasura kulturore dhe historike, këtu janë vendosur disa nga restorantet dhe hotelet më të mira në qytetin më jugor të Malit të Zi. Rrugët e ngushta ende marrin frymën e një periudhe të vjetër. Vendasit e Ulqinit ruajnë me xhelozi lidhjen e unike me detin dhe zakonet e tyre. Në Qytetin e vjetër të Ulqinit ka monumente që nga kohërat e sundimit venedikas dhe turk. Nsëe shkoni në Ulqin duhet ta vizitoni Pallatin e Venecias të shekullit të 15-të. Do të keni mundësi të shihni ndërtesën ku jetonte guvernatori. Ja vlen gjithashtu të bëni një shëtitje rreth Qytetit të vjetër për pamjet mahnitëse të gjirit të detit por edhe për të vizutuar xhamitë antike. Po patët kohë mos e lini pa vizituar edhe Mueun Ilir, Galerinë e Arteve apo Muzeun Arkeologjik.
Qysh me përgatit një smoothie të shëndetshme për mëngjes?


				
			Si e nisni ditën? Shpresojmë se me një smoothie të shëndetshme për mëngjes. Nëse ky nuk është zakoni juaj, ne ju rekomandojmë ta ndryshoni. Nuk ka asgjë më të mirë se fillimi i ditës me një pije përplotë me vitamina. E mira është se receta për smoothie të shëndetshme për mëngjes ka plotë.
Disa sosh mund t\’i gjeni edhe në faqen tonë. Mirëpo sot ne po ju rekomandojmë një që është shumë unike. Avokadot janë mjaft popullore kohët e fundit. Shpesh përzihen me qumësht të kondensuar të ëmbël për t’u dhënë një shije më të butë si milkshake. Ne ju rekomandojmë qumështin e kokosit dhe nëse doni më tepër ëmbëlsues mund të përdorni mjaltin.
Përbërësit për smoothie të shëndetshme

1 avokado e madhe, e pjekur mirë;
1 filxhan grek (vanilje ose mjaltë);
6-8 lugë mjaltë ose agave nektar
varësisht sa preferoni të jetë e ëmbël 1 ose 1/2 filxhan qumësht kokosi
1/2 – 3/4 filxhan akull të grimcuar, opsional

Përgatitja
E mira a smoothieve është se përgatitja e tyre është tejet e lehtë dhe e thjeshtë. Edhe për këtë smoothie vetëm kombinoni të gjithë përbërësit përveç akullit në blender. Pastaj përzieni deri sa të krijohet masë e njëtrajtshme. Pasi të jetë përzier shërbejeni menjëherë ose mund t’i shtoni edhe pak qumësht.
Qysh me ditë pse dushi pëmirëson gjumin?


				
			Bazuar në disa studime, një dush i ngrohtë në mëngjes mund të ju freskojë dhe t’ua rrisë kreativitetin. Mirëpo nëse doni të përmirësoni gjumin tuaj, dushi gjatë natës është një mënyrë për ta realizuar një gjë të tillë. Truku kryesor është të mos e bëni dushin shumë vonë. “Ju nuk duhet ta ngrohni trupin tuaj shumë para se të flini” thotë Dr. Dianne Augelli nga Qendra e Mjekimit për gjumë në New York- Presbyterian.
Kjo ndodh sepse temperatura e trupit luan një rol shumë të rëndësishëm në përmirësimin e ritmit kardiak, çka i tregon trupit kur të ndihet për gjumë. Gjatë ditës, temperatura e trupit në mënyrë natyrale rritet dhe në mesditën e vonë fillon të ulet, shkruan Time. Freskimi i trupit është një shenjë që tregon se supozohet të shkohet për të fjetur, thotë ajo, kështu që ndërprerja e këtij procesi mund ta bëjë të vështirë gjumin.
Të bërit dush më herët në mbrëmje i jep trupit tuaj një shansë për t’u freskuar dhe për të tërhequr gjumin, thotë Shelby Harris, drejtoreshë në Qendrën e Mjekësisë për sjelljet e gjumit në Neë York. Shumë studime kanë treguar se ngrohja e trupit duke bërë banjë mund të ju ndihmojë të sjellë gjumin sepse ka kohë të mjaftueshme për ta freskuar trupin më pastaj. Bazuar në “National sleep Foundation” larja e trupit para gjumit mund të ju ndihmojë të pastroni lëkurën tuaj dhe të luftoni rrudhat si dhe të ndihmojë që kremat e natës të punojnë në mënyrë më efektive.
Qysh me përgatit Bakllava në mënyrë vegane pa gjalp dhe vezë?


				
			Bakllava në mënyrë vegane? Nuk besoj se keni menduar për të apo jo? Receta për bakllavanë paksa më ndryshe se herët e tjera. Kjo është një zëvendësim i shkëlqyer për bakllavanë “e zakonshme”, e cila është plot sheqerna të pashëndetshëm. Ndaj po ju sjellim një recetë vegane, ja se si përgatitet:

Përbërësit për shurup:

80 ml ujë;
120 ml shurup panje;
2 lugë lëng limoni.

Për bakllava:

350 g hurma,
185 g bajame;
150 g arra,
lëvore e një portokalli;
1,5 lugë çaji kanellë të bluar;
¼ lugë çaji kripë deti;
Petë për bakllava pa vezë;
3 lugë vaj ulliri;
2 lugë fëstëkë të grirë.

Përgatitja:
Bëni shurupin
Të gjithë përbërësit hidhini në një tenxhere të vogël dhe lërini të vlojnë dhe të zihet përbërja derisa të bëhet shurupi i dendur. Lëreni anash që të ftohet plotësisht.

Bëni bakllavanë
Nga hurmat nxirrni bërthamat dhe zhytni në tenxhere me ujë të vluar që të zbuten. Pastaj kulloni dhe hurmat bashkë me arrat, bajamet dhe koren e portokallit, kanellën dhe kripën e detit hidhini në blender derisa të gjithë përbërësit të bluhen dhe të bashkohen. Nëse përbërja është tepër e thatë, shtoni edhe pak ujë.

Nga frigoriferi nxirrni petët për bakllava dhe lërini të qëndrojnë rreth dhjetë minuta në temperaturë dhome para se t’i përdorni. Furrën nxeheni në 180 gradë Celsius. Tepsinë për pjekje lyeni me vaj dhe vendosni tri petë për bakllava brenda, mirëpo çdo petë lyeni ndaras me vaj. Në petë hidhni gjysmë përbërje për mbushje dhe sërish radhisni tri petë të lyera me vaj. Pastaj mbushjen dhe sërish petët.

Nëse në paketë keni më shumë petë, mund t’i radhisni edhe më shumë se 3, sepse sa më shumë petë, aq më e mirë do të jetë bakllavaja. Kur t’i radhisni të gjitha petët, ato në majë lyeni me vaj dhe pritni me thikë në formë bakllavaje apo si ta keni më lehtë. Piqeni bakllavanë rreth 45 minuta në furrën e nxehur më parë, derisa të marrë ngjyrë të artë në të gështenjtë. Kur të piqet, hidhni sipër shurupin e ftohur (është me rëndësi që në bakllavanë e nxehtë të hidhet shurupi i ftohtë). Hidhni sipër fëstëkë të grirë dhe ëmbëlsira juaj është e gatshme. Kënaquni!
Qysh me ditë cilat janë 6 racat e maceve që pëlqejnë të luajnë në ujë?


				
			
Rëndësi ka të mbani mend se ndërsa racat e maceve të mëposhtme kanë më pak të ngjarë të urrejnë ujin sesa të tjerat, çdo kotele është një individ, kështu që gjeneralitetet e racat e maceve nuk zbatohen gjithmonë.



Racat e maceve – American Shorthair 



Nëse keni një mace të rracësh American Shorthair, mund ta shihni se zhyt putrat në enën e tij të ujit. Madje edhe i lëpin ato të thata në vend që të pijë nga tasi. Një arsye e mundshme për këtë është lodhja e mustaqeve. Kështu që provoni ta vendosni ujin e tij në një tas më të madh se majat e jashtme të mustaqeve. Nga ana tjetër, ai thjesht mund të jetë duke luajtur, pasi shumë kotele kënaqen pa fund me ujin që lëviz.



American Bobtail 



Këto kotele njihen si Golden Retrievers e botës së maceve sepse u pëlqen të marrin gjërat e zhytura në ujë. Për një mace shtëpie, kjo shpesh do të thotë që minjtë e saj lodër ose thesare të tjerë zhyten rregullisht në enën e saj të ujit.



Bengal 



Këto racat e maceve të mrekullueshme kanë një magjepsje për objektet lundruese që kërcasin. Ndoshta një tigan me sapun në vaskë ose një lugë druri në lavaman kuzhine. Eshtë e panevojshme të thuhet se akuariumet duhet të kenë një kapak të sigurt!



Maine Coon 



Meqë po flisnim për kafshë të mrekullueshme dhe magjepsëse, Maine Coons kanë disa gjëra të përbashkëta me rracat që përmëndëm. Njëra është një tendencë për të zhytur lodrat e tyre të preferuara në tasin e tyre të ujit, për të shtyrë tasin e tyre rreth (duke derdhur ujin e tyre) dhe përdorimi i putrave të tyre për të mbledhur ujë për të pirë.



Angora Turke 



Besoni ose jo, macet Turke Angora kanë një reputacion të befasojnë njerëzit e tyre duke u bashkuar me ta në dush ose vaskë. Ata njihen gjithashtu për dashurinë e tyre për t\’u ulur në banakët e lavamanit duke luajtur me ujin e rubinetit.



Turkish Van



Racat e maceve si këto ndoshta fitojnë çmimin për të qenë më të ambientuarit me ujin. Ato kënaqen me notin dhe lojërat në të. Në fakt, kjo racë është subjekt i folklorit interesant që mund të shpjegojë emrin e saj: Një cift Turkish Van u ndodhën në Arkën e Noes, i cili qëndroi në malin Ararat në Turqi kur uji i përmbytjes u tërhoq. Këto macka thuhet se ishin nxehur kaq shumë nga vapa saqë u hodhën në ujë dhe notuan në liqenin e Vanit.
Qysh me apliku për patentë shoferi?


				
			Jeni i ri apo e re nga Kosova dhe doni të aplikoni për patentë shoferi? Para jush janë disa procedura që duhet t\’i kryeni. Lexoni këtë artikull deri në fund për të kuptuar hapat e nevojshëm. Nëse shkoni në bazë të këtij udhëzuesi që duhet ta ndjekin të gjithë banorët e Kosovës patjetër se do të keni sukses.
Informator për pajisjen me patentë për shofer
Dokumentet dhe Procedurat për pajisjen për herë të parë me Patentë për shofer në Republikës së Kosovës.

Sipas udhëzimit administrativ Nr. 23/2008-MPB

Kërkesa për pajisje me patentë për herë të parë ose shtimi i kategorive bëhet në njësitë rajonale të Ministrisë së Transportit dhe Post-Telekomunikacionit (MTPT). Në këto raste kërkohen këto dokumente:

Çertifikata juaj personale mbi dhënien e provimit,
Kopja e letërnjoftimit ose e pasaportës së Republikës së Kosovës me afat vlefshmërie – gjithsesi plus 18 vjet,
Çertifikatën nga Gjykata për kundërvajtje që nuk ka asnjë procedurë ndaj atij personi,
Kopjen e patentës shoferit në rast se ka bërë shtimin e kategorive,
Fletëpagesa me shumën prej 20 euro,
Dëshmi në rastin e ndërrimit te të dhënave personale,
Çertifikatën Shëndetësore.Kur t\’i keni plotësuar të gjitha këto pika ju mund të aplikoni për patentën tuaj të veturës. Pas kësaj ju mbetet vetëm të prisni që dokumenti të jetë gati.

Burimi: http://www.rks-gov.net/
Qysh me ditë cilat janë ushqime që rrisin sheqerin në gjak?


				
			Cilat janë ushqime që rrisin sheqerin në gjak? Nëse keni diabet të tipit 2, e dini sa rëndësi ka numërimi i karbohidrateve për kontrollin e sheqerit në gjak.
 Por, nuk është vetëm numri i karbohidrateve në një ushqim të caktuar që përcakton se si ai ushqim do të ndikojë në nivelet e sheqerit në gjak. Këtu, ekspertët ndajnë disa ushqime që rrisin sheqerin në gjak. Ja disa prej tyre:
1. Makarona, orizi, buka, të cilat janë një burim i rafinuar i karbohidrateve

Ushqimet që përmbajnë kokrra të bardha, të tilla si buka e bardhë, makaronat dhe orizi, janë të gjithë shembuj të burimeve të rafinuara të karbohidrateve, që do të thotë se u janë hequr shumë fibra gjatë përpunimit. Ndaj, kanë tendencën si ushqime që t’ju rrisin nivelin e sheqerit.
Kur është e mundur, zgjidhni drithërat si: buka me drithëra, makaronat ëholegrain dhe orizi kafe, të cilat janë të pasura me fibra dhe rregulluese të sheqerit në gjak. Quinoa, amaranth, hikërror dhe elbi i lëvozhguar, janë gjithashtu mundësi të shkëlqyera për drithërat.
2. Pije të ëmbëlsuara me sheqer, të cilave u mungojnë lëndët ushqyese kryesore

Përveç se përmbajnë sasi të mëdha sheqeri, pijet si soda, çaji i ftohtë i ëmbël dhe madje edhe lëngu i frutave të konservuara nuk përmbajnë praktikisht asnjë proteinë, yndyrë ose fibra. Për më tepër, këto pije në të vërtetë nuk ndihmojnë as në ngopje. Nëse nuk keni sheqer të ulët në gjak dhe thjesht dëshironi diçka të ëmbël, mund të konsumoni pije me gaz por pa sheqer.
3. Ushqim i shpejtë, i cili është një bombë sheqeri 

Kur ushqimi i shpejtë është opsioni i vetëm, mos harroni se simitet, bukëpjekja, erëzat, skuqja dhe soda priren që të gjitha të kenë sasi shumë të larta të sheqerit dhe karbohidrateve të rafinuara. Kështu që mbani numrin e konsumit të këtyre ushqimeve që porosisni në minimum Nëse merrni një sanduiç me pulë të pjekur, provoni një sallatë të vogël, të lehtë për tu konsumuar. Dhe thuaji \”jo faleminderit\” sodës.
4. Perimet me niseshte, të cilat në sasi të mëdha mund të destabilizojnë sheqerin në gjak

Këto ushqime paketojnë një sasi të madhe karbohidratesh krahasuar me perimet pa niseshte si brokoli, lulelakra, lakrat dhe marulet. \”Por, sigurohuni që të mos prisni plotësisht perimet me niseshte. Ata ende sigurojnë lëndë ushqyese të mira, dhe disa madje mund të kenë sasi të larta fibrash sesa perimet pa niseshte.
Qysh me u bo agjent udhetimi?


				
			Qysh me u bo agjent udhetimi? Për tu bërë agjent udhëtimi nuk do të thotë që gjithmonë duhet të studioni. Kjo gjë mund të arrihet shumë më lehtë duke ndjekur disa hapa udhëzuese për të mësuar më tepër rreth kësaj gjëje.
Hapi 1 për qysh me u bo agjent udhetimi
Duhet të keni diplomën e shkollës së mesme, çfarëdo drejtimi që keni ndjekur. Po, po e lexuat mirë. Me pak fjalë nuk ke nevojë që të kesh ndjekur me patjetër studimet e larta. Një diplomë e shkollës së mesme mjafton.
Hapi 2
Ndiqni ligjërata në planifikimin e udhëtimit ose regjistrohuni në ndonjë kurs disa mujor. Sigurohuni që kursi i trajnimit t’ju pajisi me një certifikatë pasi me shumë mundësi do t’ju duhet si dokument. Nëse dëshironi që kursi të zgjasë ai ka disa hapa dhe në bazë të atij specializimi, mund të mësoni e përfitoni më tepër.
Hapi 3
Merrni lejen e punës, do t’ju duhet një licensë për të ushtruar këtë biznes, nëse doni ta ktheni në biznes. Nëse jo, mund edhe të aplikoni për punë në ndonjë agjensi udhëtimi që pranon praktikantë ose punëtorë me pak eksperiencë.
Kini parasysh se si cdo rrugëtim tjetër në jetë edhe ky do ketë uljet dhe ngritjet e veta. Jo kushdo mund të bëhet një agjent udhëtimi, megjithatë nëse e keni pasion jemi tëbindur se mund t’ia arrini. Ju urojmë shumë suksese!
Kalemi Travel cilësohet si agjensia më e mirë e udhëtimit në Shqipëri, ndërsa në Kosovë njihet mirë dua.tourist. Cilëndo të zgjdihni për të nisur punë si agjent udhëtimi ose për të patur një biznes tuajin, rëndësi ka të jeni të përgatitur dhe me eksperiencën e nevojshme.
A do jenë të disponueshme stacionet e karikimit të makinave Tesla në Kosove dhe Shqipëri?


				
			Disa kohë më parë, Tesla premtoi se në vitin 2019 do të mbulonte të gjithë Europën me stacionet e saj të karikimit. Nga Irlanda në Kiev (Ukrainë), nga Norvegjia në Turqi\”. Zgjerimi i kompanisë së Musk është përqendruar kryesisht në Evropën Qendrore dhe atë Perëndimore. Aty tashmë ekzistojnë dhjetëra lehtësira të ngjashme.
Por ajo gjithashtu përfshin Ballkanin. Shumica e vendeve në rajon do të ndërtojnë disa stacione karikimi super të shpejtë Tesla për t’i shërbyer qyteteve të mëdha dhe rrugëve kryesore. Vendet fqinje janë shumë më të favorizuara në këtë drejtim – në Rumani dhe Serbi, do të ketë 3 ngarkues Tesla.5 në Greqi dhe 8 në Kroaci (7 nga të cilët tashmë janë në funksionim). Edhe në Slloveninë e vogël ka tre ngarkues të kompanisë amerikane. 
Po në tjera vende?
Disponueshmëria e një stacioni të vetëm tarifimi Tesla në Bullgari. Kjo e barazon vendin me shtete si Maqedonia dhe Bosnja dhe Hercegovina. Të cilat janë tregje dukshëm më të vogla për nga popullsia dhe fuqia blerëse. Sidoqoftë, vendet e mësipërme janë përpara këtij treguesi krahasuar me vende si Mal i Zi, Shqipëri dhe Kosovë. 
Ku aktualisht nuk është planifikuar asnjë pajisje e karikimit nga kompania e SHBA-së. Me pak fjalë, makina Tesla nuk ka përfaqësim zyrtar jo vetëm në Bullgari, por edhe në Ballkan. Dyqani i saj më i afërt është në Stamboll, dhe stacionet e tij më të afërta (operative) të ngarkimit – në Kroaci.
A duhen vërtet 60 sekonda për gjurmimin e një telefonate?


				
			Procesi për gjurmimin e një telefonate nuk është aq i lehtë sa mendoni. Në të kaluarën, përgjimi i thirrjeve ishte një proces gjithëpërfshirës. Pa metadatat e krijuara nga kompjuteri, informacioni i përkiste komplet kompanisë së telefonit. Pastaj, kompania e telefonit ia kalonte këtë informacion ligjit.
Ky ishte një proces që kërkonte kohë, duke i kërkuar për shembull një negociatori ose oficer policie që ta mbante thirrjen aktive për sa më gjatë. Nëse i dyshuari mbyllte telefonatën, mbaronte loja për policët. Ata ose duhej të provonin përsëri ose të gjenin një mënyrë tjetër për të kapur të dyshuarin. Ndoshta nga këtu e ka marr frymëzimin Hollyëood-i. Sigurisht, ata i japin edhe një efekt më tetatral. Gjurmimi i thirrjeve në këtë mënyrë kërkonte të paktën një ose dy minuta për tu quajtur i suksesshëm. 
Regjistrat e thirrjeve tani ruhen në mënyrë dixhitale
Përfundimisht, informatizimi u mbajt nga sektori i telekomunikacionit. Gradualisht, ajo mori përsipër detyra të ndryshme që më parë kryheshin nga operatorët njerëzorë ose mekanikë. Ky trend ishte një moment fantastik për mbledhje informacionesh. Nga këndvështrimi i konsumatorit, lejoi lehtësi të reja, si ID-në e thirrësit dhe thirrjet në pritje. 
Nga një këndvështrim i zbatimit të ligjit, ajo thjeshtoi hetimet. Thirrjet nuk duhej të gjurmoheshin më manualisht. As zbatimi i ligjit nuk ka pse të monitorojë thirrjet në kohë reale – ata thjesht mund të shikojnë metadatat e krijuara nga thirrjet.
Metadatat për gjurmimin e një telefonate
Në telekomunikacion, metadatat përfshijnë gjëra të tilla si nga vjen origjina e një telefonate dhe destinacioni i saj, dhe lloji i telefonit (celular, fiks ose telefon i pagës) që është përdorur. Për shkak se këto regjistrime janë fragmente të vogla teksti që mund të ruhen lehtë në bazën e të dhënave, kompanitë telefonike mund t\’i ruajnë ato për një kohë të gjatë. Kjo lejon që hetuesit të marrin informacione rreth muajve të thirrjes – apo edhe vite – pasi të kenë ndodhur.
Kohëzgjatja e saktë ndryshon ndjeshëm midis kompanive telefonike, dhe secila ka standardet e veta. Ekzistojnë gjithashtu ndryshime në varësi të llojit të telefonit dhe planit të telefonit të përdorur. Në vitin 2011, dokumentet e dala nga FBI zbuluan se disa ndërmarrje telefonike mbanin shënime në numrat me kontratë në mënyrë të konsiderueshme më gjatë sesa ato të bëra nga telefonat me parapagim, të cilat shpesh përdoren nga kriminelët.
Për shkak se tani regjistrimet e thirrjeve ruhen tani dixhitalisht, hetuesit gjithashtu mund të përdorin të dhënat me një nivel të menjëhershëm që më parë nuk ishte e mundur. 
Pasi të jenë krijuar të gjitha dokumentet ligjore, është e thjeshtë që të kërkoni një bazë të dhënash.Tani më ëtshtë më e lehtë se kurrë për zbatimin e ligjit për të gjurmuar telefonatat e zakonshme. Falënderoni kompjuterizimin e sistemit të telefonit për këtë. Sigurisht, ka mënyra të tjera që kriminelët mund të komunikojnë dhe të shmangin vijën e hollë blu, siç është me VPN dhe aplikacionet e koduara të zërit. Këto raste nuk do të zgjidhen aq lehtë – madje as duke pritur disa minuta për të gjetur telefonatën.